**МОТИВИ**

**към проект за приемане на Наредба за изменение на Наредба № 24 за преместваемите обекти и рекламната и информационна дейност на територията на община Бяла Слатина**

С Решение № 619/2010 г. е приета Наредба № 24 за преместваемите обекти и рекламната и информационна дейност на територията на община Бяла Слатина (наричана само „Наредба № 24“ или „Наредбата“), изменена с Решение № 198 от 29.07.2016 г. С Наредбата се уреждат редът и условията за поставяне и премахване на преместваеми обекти (ПО) на територията на Община Бяла Слатина, в съответствие с чл. 56 и следващите от Закона за устройство на територията (ЗУТ).

В настоящия си вариант, някои от текстовете на Наредбата не отговарят на нормативни текстове от по-висока степен, каквото е изискването на чл. 15, ал. 1 от Закона за нормативните актове. Представеният проект на Наредба за изменението на Наредба № 24 за преместваемите обекти и рекламната и информационна дейност на територията на община Бяла Слатина съдържа изменения и допълнения в насока хармонизиране на Наредба № 24 с измененията и допълненията на Закона за енергетиката, обнародвани в Държавен вестник бр. 11 от 02.02.2023 г.

1. Причините, които налагат приемането на Наредба за изменение на Наредба № 24 за преместваемите обекти и рекламната и информационна дейност на територията на община Бяла Слатина:

С измененията в Закона за енергетиката, направени с Държавен вестник бр. 11 от 02.02.2023 г., бе въведена дефиниция за съоръженията за съхранение на електрическа енергия, която изрично предвижда, че те представляват преместваем обект по смисъла на Закона за устройство на територията (ЗУТ).

Дефиницията е дадена в § 1, т. 61в. от Допълнителните разпоредби на ЗЕ „Съоръжение за съхранение на електрическа енергия" е съоръжение в рамките на електроенергийната система, в което се съхранява енергия, с изключение на съоръженията за съхранение на енергия за собствено потребление на производители или крайни клиенти, което не отдава съхранената електрическа енергия в електропреносната или електроразпределителна мрежа. Електрохимическите съоръжения за съхранение на електрическа енергия представляват преместваеми обекти по смисъла на Закона за устройство на територията.

С оглед яснота и прецизност на Наредбата, следва да се уточни изрично, че тя се прилага и за съоръженията за съхранение на електрическа енергия.

Трябва да се отчетат и особеностите на съоръженията за съхранение на електрическа енергия и техническите изисквания за тяхното поставяне и експлоатация

1. Целите, които се поставят:

Настоящият проект за изменение и допълнение на съществуващата Наредба има за цел съобразяване с разпоредбите на нормативен акт от по-висока степен, какъвто се явява Законът за енергетиката, както и прецизиране и преодоляване на несъвършенствата в действащата регулация на местно ниво, отнасяща се до съоръженията, представляващи преместваеми обекти по смисъла на Закона за устройство на територията.

1. Финансови и други средства, необходими за прилагането на новата уредба:

Не са необходими финансови средства, както и други ресурси за прилагането на Наредбата. Целта на предложения проект на Наредба за изменение на Наредба № 24 за преместваемите обекти и рекламната и информационна дейност на територията на община Бяла Слатина е хармонизация на действащата вторична регулация на местно ниво с изискванията на нормативната уредба от по-висока степен, което не налага използване на допълнителен финансов или друг ресурс.

1. Очаквани резултати от прилагането, включително финансовите, ако има такива

Очакваните резултати от приемането на предложения проект на Наредба за изменение на Наредба № 24 за преместваемите обекти и рекламната и информационна дейност на територията на община Бяла Слатина, наред с вече изложените са: непротиворечива правна уредба на местно ниво с националната нормативна регулация в областта на преместваемите обекти, както и прецизност при регулацията на съоръженията за съхранение на електрическа енергия.

1. Анализ на съответствието с правото на Европейския съюз

Предлаганите изменение в Наредба № 24 за преместваемите обекти и рекламната и информационна дейност на територията на община Бяла Слатина са в съответствие с разпоредбите на приложимото българско право, както и първичните и производни източници по чл. 288 от Договора за функциониране на европейския съюз (ДФЕС), същи и с неписаните вътрешни и външни източници на правото на Европейския съюз. С наредбата не се ограничават специфичните права, респ. задължения, които са предоставени на гражданите на Европейския съюз, регламентирани в чл. 11 от Договора за Европейския съюз (ДЕС) и чл. 20 – 24 ДФЕС, нито пък се нарушаа установения вътрешен пазар, работещ за устойчиво развитие на Европа, основаващ се на балансиран икономически растеж, ценова стабилност, силно конкурентна социална пазарна икономика и високо равнище на защита и подобряване качеството на околната среда (чл. 3, пар. 2 ДЕС вр. Чл. 26, пар. 2 ДФЕС). При изработването на настоящия проект на нормативен акт са взети предвид основополагащите принципи на правото на Европейския съюз.

1. Предлагани промени
2. Изменение в чл. 2, ал. 1, т. 1 от Наредбата

Действаща разпоредба:

Чл. 2. (1) Според срока, за който се издава разрешение за поставяне, преместваемите обекти могат да бъдат:

1. Годишни / за срок до възникване на инвестиционна инициатива за реализиране предвижданията на подробния устройствен план, но не повече от 3 години /- разположени по схема за поставяне, която се одобрява от Главният архитект на общината.

Предлагана промяна:

Чл. 2. (1) Според срока, за който се издава разрешение за поставяне, преместваемите обекти могат да бъдат:

1. (Доп., приета с Решение № [.]/[.] на ОС – Бяла Слатина, вл. в сила на [.]) Годишни / за срок до възникване на инвестиционна инициатива за реализиране предвижданията на подробния устройствен план, но не повече от 3 години/- разположени по схема за поставяне, която се одобрява от Главният архитект на общината а за системи/съоръжения за съхранение на електрическа енергия не може да бъде за срок, по-дълъг от 20 години, освен в случаите, когато разрешението за поставяне е върху земеделски земи, когато срокът не може да бъде по-дълъг от 10 години на основание чл. 59а ППЗОЗЗ.
2. Изменение в чл. 2, ал. 2 от Наредбата

Действаща разпоредба:

Чл. 2. (2) По вид преместваемите обекти могат да бъдат:

1. Павилиони, с площ до 30 кв. м. и височина до 3,50м.;
2. Маси - до 6 кв. м. със сенник, чадър или тента, не по-ниски от 2,50 м. от нивото на терена;
3. Автомати за топли напитки, безалкохолни напитки, бира, пакетирани закуски и др.
4. Подиуми;
5. Навеси, не по-ниски от 3.20 м. от нивото на терена
6. Елементи на градското обзавеждане - спирки на градския транспорт, пейки, други трайно поставени елементи на обществената инфраструктура, детски атракционни съоръжения и други;
7. Гаражни клетки с площ до 24 кв. метра;
8. Други обекти, по смисъла на чл. 56, ал. 1 от ЗУТ, с площ не по- голяма от 30 кв. метра.

Предлагана промяна:

Чл. 2. (2) (Доп., приета с Решение № [.]/[.] на ОС – Бяла Слатина, вл. в сила на [.]) По вид преместваемите обекти могат да бъдат:

1. Павилиони, с площ до 30 кв. м. и височина до 3,50м.;
2. Маси - до 6 кв. м. със сенник, чадър или тента, не по-ниски от 2,50 м. от нивото на терена;
3. Автомати за топли напитки, безалкохолни напитки, бира, пакетирани закуски и др.
4. Подиуми;
5. Навеси, не по-ниски от 3.20 м. от нивото на терена
6. Съоръжения за съхранение на електрическа енергия
7. (Предишна т. 6) Елементи на градското обзавеждане - спирки на градския транспорт, пейки, зарядни колонки за електрически превозни средства, други трайно поставени елементи на обществената инфраструктура, детски атракционни съоръжения и други;
8. (Предишна т. 7) Гаражни клетки с площ до 24 кв. метра;
9. (Предишна т. 8) Други обекти, по смисъла на чл. 56, ал. 1 от ЗУТ, с площ не по- голяма от 30 кв. метра.
10. Изменение в чл. 6, ал. 1 от Наредбата:

Действаща разпоредба:

Чл. 6. (1) Разрешението за поставяне на преместваеми обекти се издава по образец, одобрен от Кмета на Общината, като в него задължително се посочват:

1. Трите имена и постоянния адрес на физическите лица, съответно наименованието, единния идентификационен код, адреса на управление, правно-организационната форма и имената на представляващия на юридическите лица;
2. Имота, в който се постави обекта и собственика на същия;
3. Площта, която заема преместваемият обект;
4. Дължимата такса, определена съгласно Наредба № 5 на Общинския съвет гр.Бяла Слатина;
5. Срокът, за който се разрешава поставянето;
6. Условията за експлоатация, поддръжка и хигиената на прилежащите площи;
7. Указания за типа и външния вид на преместваемия обект.
8. Договор за наем на общински (държавни) имоти когато обекта се поставя в УПИ – общинска или държавна собственост.

(2) Разрешението за поставяне на преместваем обект се издава в 7-дневен срок, считано от датата на заплащане на:

1. Такса за издаване на разрешение;
2. Дължимата такса за първия месец от действието на разрешението за обекти по чл. 2, ал.2, т2, 3 и 4;

(3) Разрешението не може да бъде със срок по-дълъг от 3 години.

(4) Разрешение за поставяне на обекти по чл. 2 ал. 2 т. 6 може да се издаде и за група елементи на градското обзавеждане.

(5) Не се издава разрешение за поставяне на преместваеми обекти на лица:

1. Които не са представили всички изискуеми документи по чл. 5, ал. 1, респективно представените документи не отговарят на изискванията;
2. По отношение на които са налице влезли в сила заповеди за премахване по реда на чл. 57а от ЗУТ в рамките на три календарни години, следващи годината през която заповедта е влязла в сила.

Предлагана промяна:

Чл. 6. (1) (Доп., приета с Решение № [.]/[.] на ОС – Бяла Слатина, вл. в сила на [.]) Разрешението за поставяне на преместваеми обекти се издава по образец, одобрен от Кмета на Общината, като в него задължително се посочват:

1. Трите имена и постоянния адрес на физическите лица, съответно наименованието, единния идентификационен код, адреса на управление, правно-организационната форма и имената на представляващия на юридическите лица;
2. Имота, в който се постави обекта и собственика на същия;
3. Площта, която заема преместваемият обект;
4. Необходимостта от изграждане на конструктивен елемент по ал. 2, който е неразделна част от преместваемия обект и изискванията за него – площ, дебелина, използвани материали;
5. (Предишна т. 4) Дължимата такса, определена съгласно Наредба № 5 на Общинския съвет гр. Бяла Слатина;
6. (Предишна т. 5) Срокът, за който се разрешава поставянето;
7. (Предишна т. 6) Условията за експлоатация, поддръжка и хигиената на прилежащите площи;
8. (Предишна т. 7) Указания за типа и външния вид на преместваемия обект.
9. (Предишна т. 8) Договор за наем на общински (държавни) имоти когато обекта се поставя в УПИ – общинска или държавна собственост.

 (2) (Нова, приета с Решение № [.]/[.] на ОС – Бяла Слатина, вл. в сила на [.]) В случаите, в които поставянето на преместваем обект или рекламен елемент изисква отнемане на повърхностния слой и поставяне на сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж, изграждането на същия се разрешава с разрешението за поставяне, като неразделна част от обекта.

(3) (Предишна ал. 2) Разрешението за поставяне на преместваем обект се издава в 7-дневен срок, считано от датата на заплащане на:

1. Такса за издаване на разрешение;
2. Дължимата такса за първия месец от действието на разрешението за обекти по чл. 2, ал.2, т. 2, 3 и 4;

(4) (Предишна ал. 3) (Доп., приета с Решение № [.]/[.] на ОС – Бяла Слатина, вл. в сила на [.]) Разрешението не може да бъде със срок по-дълъг от 3 години, освен в предвидените в тази Наредба случаи.

(5) (Предишна ал. 4) Разрешение за поставяне на обекти по чл. 2 ал. 2 т. 6 може да се издаде и за група елементи на градското обзавеждане.

(6) (Предишна ал. 5) Не се издава разрешение за поставяне на преместваеми обекти на лица:

1. Които не са представили всички изискуеми документи по чл. 5, ал. 1, респективно представените документи не отговарят на изискванията;
2. По отношение на които са налице влезли в сила заповеди за премахване по реда на чл. 57а от ЗУТ в рамките на три календарни години, следващи годината през която заповедта е влязла в сила.

Настоящото предложение е направено при спазване на изискванията на чл. 75-79 от АПК, чл. 8, чл. 26 и чл. 28 от ЗНА.

Съгласно чл. 26, ал. 4 от Закона за нормативните актове, във връзка с чл. 77 от АПК, в законоустановения 30-дневен срок от публикуване на настоящото предложение на интернет страницата на Община Бяла Слатина, се предоставя възможност на заинтересованите лица да направят своите предложения и да дадат становища по проекта на Наредбата.

Проектът е публикуван на официалната интернет страница на Община Бяла Слатина: [www.byala-slatina.bg](http://www.byala-slatina.bg).

Формата за участие от страна на заинтересованите лица и организации са писмени предложения, становища и мнения, които могат да бъдат подадени в 30-дневен срок, считано от 27.10.2023г. в деловодството на Общинска администрация-Бяла Слатина, ул. „Климент Охридски“ № 68 или на e-mail bslatina@oabsl.bg.